**רובסון גרין** (באנגלית: **Robson Green**; נולד ב-18 בדצמבר 1964) הוא שחקן, זמר-יוצר ומנחה טלוויזיה אנגלי.

גרין גילם את הפוסילייר דייב טאקר בסדרת הדרמה "Soldier Soldier" (בשנים 1991 עד 1995), ואת ד"ר טוני היל בסדרה "מחשבות רצחניות" (2002–2008). הוא הנחה את תוכניות הטלוויזיה "Extreme Fishing" ו-"Extreme Fishing Challenge" ואת הסדרה התיעודית "Tales from Northumberland". בסדרה הרפואית של ה-BBC "חדר מיון" שיחק גרין בתפקיד ג'ימי פאוול, שוער בבית החולים. ב-2014 החל להופיע בדמות מפקח בילוש ג'ורדי קיטינג בסדרה "Grantchester" של ITV. הוא היה חבר בצמד "רובסון וג'רום" יחד עם ג'רום פלין, שהיו להם בשנות התשעים של המאה העשרים מספר להיטים בראש המצעד.

ביוגרפיה
--------

גרין נולד ב-18 בדצמבר 1964 בהקסהאם וגדל בבליית' קלוז, דאדלי, כפר כורים קטן ליד קרמלינגטון (אנ') שבמחוז נורת'מברלנד. אביו, שגם שמו רובסון גרין, היה כורה, ואמו הייתה מנקה וחנוונית. שמו ניתן לו לפי שם הנעורים של סבתו מצד אביו, לפי המסורת שהייתה מקובלת בצפון-מזרח אנגליה לתת לבן הבכור שם משפחה כשם פרטי. שמו האמצעי גולייטלי, הוא שם הנעורים של סבתו מצד אמו, סיסי גולייטלי, בתו של ויליאם גולייטלי שהיה כורה ומנהיג ידוע של האיגוד מקצועי בשנות העשרים של המאה העשרים.

גרין גדל בדאדלי, כפר כורים קטן מצפון לניוקאסל. אביו עבד במכרות הפחם. הוא למד בבית הספר תיכון מקיף בדאדלי. בהשראת מטוסים שטסו מעל, החליט להצטרף לחיל האוויר המלכותי. בגיל 16 הצטרף לבית ספר להדרכה של חיל האוויר. אבל אחרי שבועיים במחנה אימונים החליט לוותר על קריירה ב-RAF. הוא גם למד לנגן בגיטרה, וב-1982 הקים להקה משלו בשם "Solid State". פעם בשבוע היה גרין מבלה במרכז התיאטרון בבקוורת', ואחר כך הופיע בסדרה של הפקות בבית הספר ובבקוורת'.

בגיל 16 עזב גרין את בית הספר אחרי שסיים חמש בחינות O-levels, והצטרף למספנות "סוואן האנטר" כשרטט. הוא גם ניסה את כוחו באיגרוף מקצועני. הוא השתתף בשלושה מפגשי אימונים באיגרוף כדי להופיע בדמות מתאגרף במחזה "Francie Nichol".

אחרי שעבד שנתיים במספנה, החליט גרין לפתוח בקריירת משחק. הוא עשה אודישנים ולמד אצל המנהל האמנותי מקס רוברטס, שהיה במאי בבקוורת'. בתקופת לימודיו המשיך בקריירה מוזיקלית, והיה חבר בלהקה מקומית מצליחה בשם "the Workie Tickets". ב-1988 החל להופיע על המסכים והשתתף בסדרה זוכת הפרסים "Shields Stories", סדרה של סיפורים קצרים על נושאים חברתיים בהפקת "Amber Films".

### קריירה

כמי שגדל בטיינסייד (Tyneside) נבחר רובסון גרין להופיע בתפקיד ראשי בסרט שצולם על ידי Amber films על אודות הבעיות החברתיות של בני מעמד הפועלים בבריטניה בתקופתה של תאצ'ר. בכל פרק נבחן היבט אחר של החיים בסביבה קשה. אופרת הסבון נתנה לגרין פריצת דרך גדולה בקולנוע, ועד מהרה קיבל הצעות עבודה. לראשונה זכה להכרה כשחקן בסדרה "חדר מיון" של ה-BBC. אחרי שלוש עונות, עבר לשחק בסדרת הדרמה "Soldier Soldier" בתפקיד הפוסילייר דייב טאקר. באחד הפרקים בסדרה ב-1995 התבקשו גרין וג'רום פלין, שכיכב לצדו, לשיר את השיר "Unchained Melody". בהמשך לכך, הוצפו ב-ITV בבקשות של צופים לקנות את התקליט, וסיימון קאוול שכנע את הצמד להקליט סינגל יחד עם השיר "הצוקים הלבנים של דובר". השיר הגיע למקום ראשון במצעד הסינגלים הבריטי ושהה שם שבעה שבועות. התקליט מכר יותר מ-1.8 מיליון עותקים שהפך אותו לסינגל הנמכר ביותר של השנה. עוד זיכה השיר את הצמד בפרס המגזין "Music Week" לסינגל הטוב ביותר ולאלבום הטוב ביותר לשנת 1996. בהמשך הגיעו שני סינגלים נוספים שלהם למקום ראשון, ושני אלבומים הגיעו למקום ראשון. כל השירים הם גרסאות כיסוי של סטנדרטים.

בזכות השיר הייתה לגרין הזדמנות לחתום חוזה ארוך טווח עם ITV לככב במספר דרמות של הרשת בהן "Touching Evil", "אהבה חסרת פשרות" ו-"Grafters". ב-1996 הקים חברת הפקות עצמאית בשם Coastal Productions, יחד עם שותפתו לעסקים סנדרה ג'ובלינג. מטרת החברה הייתה לתת הזדמנויות לצעירים מצפון-מזרח אנגליה. החברה הפיקה והייתה שותפה להפקות של רוב תוכניות הטלוויזיה בהן הופיע גרין, כמו גם הפקות מקומיות בתיאטרון רויאל בניוקאסל. ב-2002 כיכב גרין בדמות הפסיכולוג ד"ר טוני היל בדרמת הפשע "מחשבות רצחניות".

חברת ההפקות של גרין יצרה לפחות ארבע סדרות דרמה למסך הקטן, בהן "אורות חג המולד" שקיבלה רייטינג גבוה. ההצלחה של הדרמה החד פעמית הובילה לסדרה שהוזמנה בשם "אורות הצפון", ולסדרת המשך בשם "אורות הכרך". סדרת דרמה נוספת שהפיקה חברת קוסטאל היא "Hereafter" בכיכובם של סטיבן טומפקינסון ודרוולה קירוואן.

ב-1995 זכה גרין בפרס השחקן האהוד ביותר בסקר "Smash Hits Poll Winner's Party".
ב-1997 כיכב גרין בסרט הטלוויזיה "הנסיך הסטודנט" שאין לו קשר לאופרטה של רומברג או לסרט הקולנוע באותו שם משנת 1954.

ביולי 1998 הוענק לגרין תואר לשם כבוד מטעם אוניברסיטת נורת'מבריה. בספטמבר 2006 נבחר למקום ה-36 בסקר טלוויזיה על הכוכבים הגדולים שנערך בקרב הקהל בממלכה המאוחדת.

בשנת 2000 כיכב גרין יחד עם ג'יימס בולאם, סוזן ג'יימסון וג'יימי בל בדרמה "Close and True" של ITV. ב-2001 כיכב בדרמה בת שישה חלקים בשם "Take Me".

ב-2002 כיכב גרין יחד עם קרוליין גודול בסרט הטלוויזיה "אני וגברת ג'ונס". בדצמבר 2002 הוציא את אלבום הסולו הראשון שלו "Moment In Time", שכלל גרסאות כיסוי (בהן השיר "Me and Mrs. Jones"). עם זאת בניגוד לאלבומים שהוציא עם ג'רום פלין, אלבום זה היה כישלון מסחרי, והגיע רק למקום ה-49 במצעדי המכירות בבריטניה.

ב-2003 שיחק גרין במיני-סדרה של רשת ITV בשם "Unconditional Love", ובסדרת הטלוויזיה "Trust" של ה-BBC. ב-2005 כיכב בשתי סדרות ב-"Like Father Like Son" וב-"Rocket Man" שבה גילם דמות של אלמן שמנסה לבנות טיל כדי לשלוח לחלל את אפרה של אשתו המתה.

גרין מגיש בטלוויזיה סדרה משלו בשם "Extreme Fishing with Robson Green" וסדרת ספין-אוף "Robson's Extreme Fishing Challenge", שבה הוא נוסע ברחבי העולם חוקר ומשתתף בספורט הדיג. ב-2009 כשקידם את העונה השנייה של הסדרה בתוכנית האירוח "BBC Breakfast" טען גרין ש-90% מהדגים שנתפסים על ידי דייגים חובבים מתים אחר כך. מה שעורר תגובות נזעמות מהדייגים החובבים.

בדצמבר 2009 שודרה ב-ITV תוכנית דוקומנטרית בשם "Robson Green's Wild Swimming Adventure", סיור באתרי שחיה ברחבי בריטניה.

ביולי 2010 הצטרף גרין לעונה השביעית של סדרת הדרמה "דרך ווטרלו" של ה-BBC והופיע בה ממאי 2011 עד יולי 2011.

ב-2011 כיכב גרין בעונה השלישית של הסדרה "כמעט אנושיים" וגילם דמות של אדם זאב בשם מק'נאיר.
מ-2013 עד 2015 שיחק גרין בעונה הרביעית והחמישית של סדרת הדרמה "מכת מחץ" בתפקיד לוטננט קולנל פיליפ לוק, פעיל לשעבר ביחידת הקומנדו SAS.

באוקטובר 2013 החל גרין להגיש את התוכנית "Tales from Northumberland with Robson Green" ב-ITV, תוכנית תיעודית על מחוז הולדתו נורת'מברלנד. עונה שנייה של הסדרה שודרה ב-2015, והעונה השלישית שודרה החל מפברואר 2016.

ב-2014 החל גרין לגלם את הדמות ג'ורדי קיטינג בסדרת הדרמה "Grantchester" של ITV, לצדו של ג'יימס נורטון. העונה השנייה של הסדרה שודרה החל ממרץ 2016. באפריל 2016 הגיש גרין תוכנית דוקומנטרית בשם "The Flying Scotsman with Robson Green".

### חיים אישיים

ב-22 ביוני 1991 התחתן גרין עם אליסון אוגילבי, מרפאה בעיסוק במקצועה. השניים נפרדו שמונה שנים אחר כך. ב-1995 הוא פגש את אשתו השנייה, הדוגמנית ואניה סיגר, כשהקליט את השיר "Unchained Melody" ב-BMG Records. בנם, טיילור רובסון, נולד בשנת 2000. ב-2001 התחתנו בני הזוג בקלייבדן האוס בבקינגהאמשייר וחגגו את הנישואים במאוריציוס. ב-30 באוקטובר 2011 הודיעו בני הזוג שהם נפרדים.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 |  | Shields Stories | דרק | אופרת סבון |
| 1989 |  | A Night on the Tyne | דאדלי | סרט טלוויזיה |
| 1989–1992 | חדר מיון | Casualty | ג'ימי פאוול | סדרת טלוויזיה (עונות 4–7) |
| 1991–1995 |  | Soldier Soldier | פוסייה דייב טאקר |  |
| 1995 |  | The Gambling Man | רורי קונור | מיני-סדרה |
| 1997 | אהבה חסרת פשרות | Reckless | אוון ספרינגר | מיני-סדרה |
|  | Ain't Misbehavin | אריק טראפ | מיני-סדרה |
| 1997–1999 |  | Touching Evil | מפקח בילוש דייב קריגן | סדרת טלוויזיה |
| 1998 |  | Reckless: The Movie | אוון ספרינגר | סרט טלוויזיה |
|  | The Student Prince | בארי גריימס | סרט טלוויזיה |
| 1998–1999 |  | Grafters | ג'ו פורביס | סדרת טלוויזיה (עונה 1–2) |
| 1999 |  | Rhinoceros | מייקל פליין | סרט טלוויזיה |
| 2000 |  | The Last Musketeer | סטיב מקטיר | סרט טלוויזיה |
|  | Blind Ambition | ריצ'רד תומאס | סרט טלוויזיה |
|  | Close & True | ג'ון קלוז | סרט טלוויזיה |
| 2001 |  | Take Me | ג'ק צ'מברס | מיני-סדרה |
| 2002 | אני וגברת ג'ונס | Me & Mrs Jones | ליאם מארפל | סרט טלוויזיה |
| 2002–2008 | מחשבות רצחניות | Wire in the Blood | ד"ר טוני היל | סדרת טלוויזיה |
| 2003 |  | Unconditional Love | פיט גריי | סרט טלוויזיה |
| אמון | Trust | סטיבן ברדלי | סדרת טלוויזיה |
| 2004 |  | The Afternoon Play | אוליבר בארט | בפרק "Venus and Mars" |
| אורות חג המולד | Christmas Lights | קולין ארמסטרונג | סרט טלוויזיה |
| 2005 |  | Like Father Like Son | דומיניק מילנה | סדרת טלוויזיה (2 פרקים) |
|  | Beaten | מייקל | סרט טלוויזיה |
| רוקטמן | Rocket Man | ג'ורג' סטיבנסון |  |
| 2006 | אורות הצפון | Northern Lights | קולין ארמסטרונג |  |
| 2007 | אורות הכרך | City Lights | קולין ארמסטרונג |  |
|  | Little Devil | ויל קרו | מיני-סדרה |
| 2008 |  | Clash of the Santas | קולין ארמסטרונג |  |
| 2008–2011 |  | Extreme Fishing with Robson Green | בתפקיד עצמו | סדרת טלוויזיה |
| 2009 |  | Robson Green's Wild Swimming Adventure | בתפקיד עצמו | סדרת טלוויזיה |
| 2009– |  | Robson's Extreme Fishing Challenge | בתפקיד עצמו | סדרת טלוויזיה |
| 2010 |  | Joe Maddison's War | הארי קרופורד | סרט טלוויזיה |
| 2011 | כמעט אנושיים | Being Human | מקנאיר | סדרת טלוויזיה (עונה 3) |
| דרך ווטרלו | Waterloo Road | רוב סקוצ'ר | סדרת טלוויזיה (עונה 7) |
| 2012 | משפחה וצרות אחרות | Mount Pleasant | כריס | סדרת טלוויזיה (עונה 2) |
| 2013 |  | Robson Green: How The North Was Built | בתפקיד עצמו | סדרת טלוויזיה |
| 2013–2015 | מכת מחץ | Strike Back | לוטננט קולונל פיליפ לוק | סדרת טלוויזיה (עונות 4 ו-5) |
| 2013– |  | Tales from Northumberland with Robson Green | בתפקיד עצמו | סדרת טלוויזיה |
| 2014 |  | Robson Green: Extreme Fisherman | בתפקיד עצמו | סדרת טלוויזיה |
| 2014– |  | Grantchester | ג'ורדי קיטינג | סדרת טלוויזיה |
| 2016 |  | The Flying Scotsman with Robson Green | בתפקיד עצמו | פרק ספיישל |

קישורים חיצוניים
----------------

ויקישיתוף מדיה וקבצים בנושא **רובסון גרין** בוויקישיתוף
* אתר האינטרנט הרשמי של רובסון גרין

* רובסון גרין, במסד הנתונים הקולנועיים IMDb (באנגלית)

* רובסון גרין, באתר AllMovie (באנגלית)

* רובסון גרין, במסד הנתונים הקולנועיים KinoPoisk (ברוסית)

* רובסון גרין, באתר MusicBrainz (באנגלית)

* רובסון גרין, באתר Discogs (באנגלית)

הערות שוליים
------------

1. ↑  "BBC Drama Faces – Robson Green". אורכב מ-המקור ב-16 ביולי 2011. נבדק ב-29 בינואר 2011. `{{cite web}}`:  (עזרה)
2. ↑  McGarrigle, Clyde (26 בפברואר 2016). "Robson Green: my family values". *The Guardian*. `{{cite news}}`:  (עזרה)
3. 1 2  "Robson Green: How The North Was Built". *ITV*.
4. ↑  "Famous Cadets". Air Cadets. אורכב מ-המקור ב-2014-08-12. נבדק ב-26 באפריל 2010. `{{cite web}}`:  (עזרה)
5. ↑  "Who Is Robson Green?". *RobsonGreen.com*.
6. 1 2  Yvonne Swan (5 במאי 2012). "Me and my school photo: Robson Green remembers taking the lead role aged seven and working in a shipyard". *Daily Mail*. p. 12. `{{cite news}}`:  (עזרה)
7. ↑  "Robson Green live on Breakfast". BBC. 4 בדצמבר 2002. נבדק ב-28 באוקטובר 2006. `{{cite web}}`:  (עזרה)
8. ↑  "Profile:Robson Green". uktv.co.uk. אורכב מ-המקור ב-10 באוקטובר 2006. נבדק ב-28 באוקטובר 2006. `{{cite web}}`:  (עזרה)
9. ↑  The Student Prince at the Internet Movie Database
10. ↑  "Anglers' fury about actor's ignorant comments". *Martin James Fishing*.
11. ↑  "Green, Benton join 'Waterloo Road'". *Digital Spy*.
12. ↑  Tales from Northumberland
13. ↑  Robson Green, Kacey Ainsworth for new ITV drama Grantchester
14. ↑  Cameras roll for second series of ITV's 'Grantchester'
15. ↑  Gone in 40 seconds: Robson Green's marriage to former Page 3 model Vanya Seager

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb155665432 (data)
* GND: 134954157
* ISNI: 0000 0001 1461 2479
* LCCN: nb97057471
* MusicBrainz: 9323458d-8edc-49a7-8a5d-8f6392cf2e9b
* NTA: 311479022
* SUDOC: 13162430X
* VIAF: 53640281
* WorldCat: lccn-nb97057471

 |